Се расплакал стар бел дедо
Се расплакал стар бел дедо
што остарел и побелел.

Што остарел и побелел,
не бил повеќе за љубење.

Го догледа баба Неда
и на дедо му продума:
молчи дедо, не ми плачи.

Молчи дедо, не ми плачи,
нели бевме ние млади,
се љубевме, се криевме.

Се насмеал стар бел дедо,
си прегрнал баба Неда,
си целувнал баба Неда.
Македонски народни песни

Поврзано
 Македонски народни песни